CELEX: 32012D0033(01)
Language: fi
Date: 2012-12-19 00:00:00
Title: 2013/32/EU: Euroopan keskuspankin päätös, annettu 19 päivänä joulukuuta 2012 , Euroopan keskuspankin liikkeeseen lasketuista euroseteleistä sekä arvopaperimarkkinoita koskevan ohjelman mukaisesti ostetuista arvopapereista saaman tulon väliaikaisesta jakamisesta annetun päätöksen EKP/2010/24 muuttamisesta (EKP/2012/33)

17.1.2013   
            
            
               FI
            
            
               Euroopan unionin virallinen lehti
            
            
               L 13/12
            
         EUROOPAN KESKUSPANKIN PÄÄTÖS,
   annettu 19 päivänä joulukuuta 2012,
   Euroopan keskuspankin liikkeeseen lasketuista euroseteleistä sekä arvopaperimarkkinoita koskevan ohjelman mukaisesti ostetuista arvopapereista saaman tulon väliaikaisesta jakamisesta annetun päätöksen EKP/2010/24 muuttamisesta
   (EKP/2012/33)
   (2013/32/EU)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 33 artiklan,
   sekä katsoo seuraavaa:
   
               (1)
            
            
               Euroopan keskuspankin liikkeeseen lasketuista euroseteleistä sekä arvopaperimarkkinoita koskevan ohjelman mukaisesti ostetuista arvopapereista saaman tulon väliaikaisesta jakamisesta 25 päivänä marraskuuta 2010 annetussa päätöksessä EKP/2010/24 (1) säädetään, miten Euroopan keskuspankki jakaa kansallisille keskuspankeille a) liikkeeseen lasketuista euroseteleistä kunakin tilivuonna saamansa tulon ja b) arvopaperimarkkinoita koskevan ohjelman mukaisesti ostetuista arvopapereista kunakin tilivuonna saamansa tulon.
            
         
               (2)
            
            
               Olisi tarpeen yhdenmukaistaa päivämäärät, joina jaetaan väliaikaisesti liikkeeseen lasketuista euroseteleistä saatu EKP:n tulo niiden päivämäärien kanssa, joina jaetaan väliaikaisesti arvopapereita koskevan ohjelman mukaisesti ostetuista arvopapereista saatu EKP:n tulo. Jollei EKP:n neuvosto päätä toisin, EKP:n olisi jaettava nämä kaksi tulotyyppiä seuraavan vuoden tammikuun viimeisenä työpäivänä. Tämä antaa EKP:lle riittävästi aikaa määritellä sen tulon määrä, joka on saatu arvopaperimarkkinoita koskevan ohjelman mukaisesti ostetuista arvopapereista.
            
         
               (3)
            
            
               Päätös EKP/2010/24 olisi muutettava vastaavasti,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutos
   Korvataan 2 artiklan 2–4 kohta seuraavasti:
   
      ”2.   Jollei EKP:n neuvosto päätä toisin, EKP jakaa kansallisille keskuspankeille liikkeeseen lasketuista euroseteleistä kunakin tilivuonna kertyneen tulon sekä arvopaperimarkkinoita koskevan ohjelman mukaisesti ostetuista arvopapereista kunakin tilivuonna kertyneen tulon seuraavan vuoden tammikuun viimeisenä työpäivänä.
      3.   EKP:n liikkeeseen lasketuista euroseteleistä saaman tulon määrästä voidaan EKP:n neuvoston EKPJ:n perussäännön mukaisesti tekemällä päätöksellä vähentää ne kulut, joita EKP:lle on koitunut euroseteleiden liikkeeseen laskemisesta ja käsittelemisestä.”
   
   2 artikla
   Voimaantulo
   Tämä päätös tulee voimaan 31 päivänä joulukuuta 2012.
   
      Tehty Frankfurt am Mainissa 19 päivänä joulukuuta 2012.
      
         
            EKP:n puheenjohtaja
         
         Mario DRAGHI
      
   
   
      (1)  EUVL L 6, 11.1.2011, s. 35.